La Falla Nàquera-Lauri Volpi celebra la seua primera campanya solidària
2025-07-24

Comptant amb la col·laboració de la Societat Protectora d’Animals de Burjassot (SPAB), la Falla Nàquera-Lauri Volpi de Burjassot va a celebrar el dissabte 13 de maig a partir de les 18:30 hores, la seua primera campanya solidària de l’exercici.

Es tracta d’una Campanya de Conscienciació i Sensibilització dels animals, amb l’objectiu mostrar la importància del respecte i la cura dels animals. Per al desenvolupament de la mateixa, com s’ha assenyalat, es comptarà amb la col·laboració de la SPAB que muntarà un stand informatiu per a informar del gran treball que fan i, a més, se’ls explicarà a tots els interessats a formar part de la mateixa o a ajudar-los, com fer-ho.

A més, s’arreplegaran aliments, productes de neteja, arena per a gats, etc. A les 19 hores tindrà lloc la desfilada de gossos que podran ser adoptats.